钦定古今图书集成/明伦汇编/官常典/第407卷 > 郑众
## 钦定古今图书集成/明伦汇编/官常典/第407卷 > 郑众

按《后漠书》本传，“众字仲师，永平初，辟司空府，以明经
给事中，再迁越骑司马，复留给事中。是时，北匈奴遣
使求和亲。八年，显宗遣众持节使匈奴。众至北庭，虏
欲令拜，众不为屈。单于大怒，围守，闭之不与水火。欲
胁服众，众拔刀自誓，单于恐而止。乃更发使，随众还
京师。朝议欲复遣使报之，众上疏谏曰：‘臣伏闻北单
于所以要致汉使者，欲以离南单于之众，坚三十六
国之心也。又当扬汉和亲，夸示邻敌，令西域欲归化
者局促狐疑，怀土之人绝望中国耳。汉使既到，便偃

汉地，具知形埶，万分离析，旋为边害。今幸有度辽之
众，扬威北垂，虽勿报答，不敢为患’。”帝不从，复遣众。众
因上言：“臣前奉使不为匈奴拜，单于恚恨，故遣兵围
臣，今复衔命，必见陵折。臣诚不忍持大汉节，对毡裘
独拜。如令匈奴遂能服臣，将有损大汉之强。”帝不听。
众不得已，既行，在路连上书固争之。诏切责众，追还
击廷尉，会赦归家。其后帝见匈奴来者，问众与单于
争礼之状，皆言“匈奴中传众意气壮勇，虽苏武不过。”
乃复召众为军司马。